El segon Pla de qualitat 2012-2014 de la Direcció General d'Atenció a la Infància i l'Adolescència (DGAIA) presenta unes línies estratègiques per la millora contínua de la qualitat en l'atenció a les persones.
Respon als requisits de la nova Llei de serveis socials, i pretén establir les condicions tècniques a assolir per tota la comunitat professional i els serveis i recursos que ofereix la DGAIA.
El Pla es va aprovar el març de 2012 i preveu desenvolupar les actuacions previstes durant els tres anys de vigència.
L'elaboració de l'actual Pla de qualitat ha partit de l'avaluació del primer Pla de Qualitat 2008-2010 (prorrogat el 2011): grau d'acompliment de les actuacions, anàlisi de diferents entrevistes a persones clau de l'organització, consulta via correu electrònic a tots els professionals de la DGAIA, així com l'adaptació a les necessitats emergents i a la situació contextual actual.
A partir dels resultats obtinguts de l'anàlisi d'aquestes variables, s'han establert les línies estratègiques i els mecanismes de funcionament per posar-les en marxa.
El Pla de Qualitat està incardinat a les decisions estratègiques de la DGAIA per aconseguir els objectius següents:
L'objectiu bàsic d'aquest Pla de qualitat és millorar l'efectivitat i eficiència dels serveis a la ciutadania, així com comptar amb l'opinió de les persones usuàries dels serveis públics per poder millorar-los.
Tot això amb la finalitat d'oferir una atenció més personalitzada i adequada a les necessitats de la infància, l'adolescència i les seves famílies.
Per aconseguir-ho, s'han definit les línies estratègiques següents:
Una primera fase, iniciada el maig de 2012, és la difusió del Pla de qualitat de la DGAIA entre el col·lectiu de professionals i els centres que donen serveis a la infància, l'adolescència i a les seves famílies, als diferents àmbits territorials i serveis.
S'han començat a posar en marxa les diverses accions associades a cadascuna de les línies estratègiques, que estan planificades al Pla de Treball en el que consten els objectius, actuacions i responsables de la seva implementació i seguiment, indicadors d'avaluació i estàndards.
El Pla de qualitat es planteja amb la metodologia de la planificació-avaluació de manera contínua i indissoluble.
És un procés que es va començar amb el diagnòstic inicial l'any 2007 que va permetre detectar les necessitats a les quals podia donar resposta el Pla de qualitat, dels qual van sorgir els primers objectius, actuacions i propostes de millora que han estat dutes a terme i avaluades de forma continuada.
L'avaluació no és una part inicial o final del procés d'aquest projecte, sinó que es tracta d'un element constitutiu i inseparable d'aquest.
Ha de servir per a l'aprenentatge com a punt de partida i d'arribada.
Així doncs, per a la planificació d'aquest segon pla, de nou es parteix de l'avaluació dels resultats del primer i de les diferents revisions que han fet els responsables de l'organització, així com els equips de l'estructura de qualitat.
Per a aquest segon Pla de qualitat, el model d'avaluació es planteja des de tres nivells:
El desenvolupament general d'aquest Pla de qualitat depén de la DGAIA, que ha previst tres òrgans específics per gestionar-lo: